钦定古今图书集成/明伦汇编/氏族典/第164卷 > 《廖用贤尚友录》 > 潘棠
## 钦定古今图书集成/明伦汇编/氏族典/第164卷 > 《廖用贤尚友录》 > 潘棠

按《辰州府志》：“棠字希召，号云巢，辰州卫人。少聪敏不
凡，学识出类。登进士，授河南怀庆府推官。庚午，盗起
河朔，棠料量军饷，怀赖以安。升南京吏科给事中，疏
宁藩有异志，寻果反，举朝服棠先见，后为忌者所排，
降武义丞，迁内江知县，许州知州，升云南按察司佥
事，振肃宪度。寻丁父忧，归事母，遂不复仕。”